Paul Bartel

**Paul Bartel** (1938–2000) var en amerikansk skuespiller, manuskriptforfatter og regissør. Bartel var kanskje mest kjent for sin komedie fra 1982 *Eating Raoul* som han skrev, medvirket i og regisserte. Han ble en pioner innenfor et segment lavbudsjettfilmer som omtales som trashfilmer.

## Liv og virke
### Bakgrunn
Bartel var sønn av Jesse og William Bartel, som var leder for et annonsebyrå. Bartel fikk lyst til å arbeide innen filmen allerede da han var elleve år, og som 13-åring fikk han sommerjobb ved New Yorks UPA animasjonsstudio.

Han studerte ved University of California, Los Angeles og Centro Sperimental di Cinematografica i Roma.

### Skusepiller
Bartel var åpen om sin homoseksualitet, dette influerte på hans yrkesvalg. Han fant at han var mer akseptert og hadde større sjanser i den uavhengige filmindustrien enn hva han ville ha i Hollywood.

Bartel opptrådte i over 90 filmer og TV-episoder, inklusive slike titler som *Eat My Dust* (1976), *Rock 'n' Roll High School* (1979), *Get Crazy* (1983) og *Amazon Women on the Moon* (1987). Han opptrådte ofte sammen med sin venninne og tidligere Warholgirl, Mary Woronov. Paret opptrådte sammen i 17 filmer, ofte som mann og kone.

Bartel regisserte også 11 lavbudsjettfilmer, mange av disse hadde han skrevet, eller spilte i. Han startet i 1968 med kortfilmen *The Secret Cinema*, en paranoid fantasi. Han regisserte videre to filmer i 1972, den ene, en skrekkomedie *Private Parts*.  Han fortsatte og regissere slike kultfilmer som *Death Race 2000* (1975), *Eating Raoul* (1982), *Lust in the Dust* (1985) og *Scenes from the Class Struggle in Beverly Hills* (1989).

I 1979 var han medlem av en jury for den 29. Berlin internasjonale filmfestival.

### Død
Bartel døde 13. mai 2000 av hjerteslag, to uker etter at han var blitt operert for kreft i leveren. Han ble 61 år gammel. Hans siste opptreden var en rolle som "Dad" sammen med Mary Woronov ("Mom") i filmen *Perfect Fit* i 2001. Den hadde premiere etter hans død.

## Filmografi
* *Progetti* (1962) regi
* *The Secret Cinema* (1968) regi
* *Private Parts* (1972) som mann i parken (ikke kreditert); også: regi
* *Big Bad Mama* (1974) som festdeltaker (ikke kreditert)
* *Death Race 2000* (1975) som Frankensteins lege (ikke kreditert); også: regi
* *Hollywood Boulevard* (1976) som Eric von Leppe
* *Cannonball!* (1976) som Lester Marks; også: manus, regi
* *Grand Theft Auto* (1977) som brudgom
* *Piranha* (1978) som Mr. Dumont
* *Rock 'n' Roll High School* (1979) som Mr. McGree
* *Heartbeeps* (1981) som festdeltaker
* *Eating Raoul* (1982) som Paul Bland; også: manus, regi
* *[[White dog|White Dog]]* (1982) som fotograf
* *Heart Like a Wheel* (1983) som Chef Paul
* *Get Crazy* (1983) som Dr. Carver
* *Frankenweenie* (1984) som Mr. Walsh
* *Not For Publication* (1984) manus, regi
* *Sesame Street Presents Follow That Bird* (1985) som kokk
* *Into the Night* (1985) som døråpner ved Beverly Wilshire Hotel
* *Lust in the Dust* (1985) regi
* *European Vacation* (1985) som Mr. Froeger
* *Killer Party* (1986) som professor Zito
* *Chopping Mall* (1986) som Paul Bland
* *The Longshot* (1986) regi
* *Munchies* (1987) som Dr. Crowder
* *Amazon Women on the Moon* (1987) som lege i delen "Recklss Youth"
* *Baja Oklahoma* (1987)
* *Shakedown* (1988) som dommer
* *Caddyshack II* (1988) som Mr. Jamison
* *Out of the Dark* (1989) som hotellansatt; også: produsent
* *Scenes from the Class Struggle in Beverly Hills* (1989) som Dr. Mo Van De Kamp; også: manus, regi
* *Far Out Man* (1990) som Weebee Cool
* *Gremlins 2: The New Batch* (1990) som teatersjef
* *The Pope Must Die* (1991) som Monsignor Fitchie
* *The Living End* (1992) som Twister Master
* *Desire and Hell at Sunset Motel* (1992) som direktør
* *Posse* (1993) som ordfører Bigwood
* *Shelf Life* (1993) regi
* *Tales of the City* (1993) som Charles Hillary Lord
* *The Jerky Boys* (1995) som vert ved Tut's
* *The Usual Suspects* (1995) som smugler
* *Love Can Build a Bridge* (1995)
* *Red Ribbon Blues* (1996) som Fred (apoteker)
* *Joe's Apartment* (1996) som NEA Scout
* *Escape from L.A.* (1996) som kongressmann
* *Basquiat* (1996) som Henry Geldzahler
* *Lewis and Clark and George* (1997) som politimann
* *The Inheritance* (1997)
* *The Devil's Child* (1997)
* *Billy's Hollywood Screen Kiss* (1998) som Rex Webster
* *More Tales of the City* (1998) som Charles Hillary Lord
* *Hamlet* (2000) som Osric

## Referanser


## Eksterne lenker
* 
*